### Administracinių nusižengimų registro (ANR) naudotojams suteikiamų teisių aprašymas

**ANR duomenų peržiūros teisės:**

□ **PERŽIŪRA** – ANR naudotojui suteikiama teisė tik peržiūrėti ANR objektus. Naudotojas turės teisę:

1. atlikti universalią ANR objektų paiešką;
2. peržiūrėti administracinio nusižengimo (toliau – AN) duomenis. Naudotojas gali peržiūrėti savo ir kitoms įstaigoms priklausančių AN duomenis;
3. spausdinti ANR objekto išrašą PDF formatu.

**□** **PERŽIŪRA (SU EISMO ĮVYKIU)\*** – ANR naudotojui suteikiama teisė tik peržiūrėti ANR ir Eismo įvykių informacinės sistemos objektus. Naudotojas turės teisę:

1. atlikti universalią ANR objektų paiešką;
2. peržiūrėti AN duomenis. Naudotojas gali peržiūrėti savo ir kitoms įstaigoms priklausančių AN duomenis;
3. peržiūrėti eismo įvykio duomenis;
4. spausdinti ANR objekto išrašą PDF formatu.

**ANR duomenų tvarkymo teisės:**

**□ PROTOKOLO SURAŠYMAS** – ANR naudotojui suteikiama teisė surašyti administracinio teisės pažeidimo protokolus (toliau – ANP). Naudotojas turės teisę:

1. atlikti universalią ANR objektų paiešką;
2. peržiūrėti AN duomenis. Naudotojas gali peržiūrėti savo ir kitoms įstaigoms priklausančių AN duomenis;
3. registruoti AN;
4. keisti savo ir savo įstaigos AN duomenis;
5. formuoti ANP ir protokolą su administraciniu nurodymu;
6. persiusti medžiagą kitai įstaigai;
7. registruoti procesinį sprendimą nepradėti ar nutraukti AN teiseną;
8. formuoti ir spausdinti AN procesinį dokumentą;
9. anuliuoti atspausdintus dokumentus, turinčius žymą „pasirašytas“ ir (arba) „įteiktas“;
10. formuoti ir spausdinti pranešimus pažeidėjams pagal Europos Parlamento ir Tarybos direktyvos 2011/82/ES II priede nurodytą pranešimo formą;
11. spausdinti ANR objekto išrašą PDF formatu.

**□ BYLOS NAGRINĖJIMAS** – ANR naudotojui suteikiama teisė surašyti ANP ir nagrinėti administracinio teisės pažeidimo bylas (priimti nutarimus administracinio teisės pažeidimo bylose). Naudotojas turės teisę:

1. atlikti universalią ANR objektų paiešką;
2. peržiūrėti AN duomenis. Naudotojas gali peržiūrėti savo ir kitoms įstaigoms priklausančių AN duomenis;
3. registruoti AN;
4. formuoti ANP ir protokolą su administraciniu nurodymu;
5. keisti savo ir savo įstaigos AN duomenis;
6. išregistruoti ir peržiūrėti išregistruotus AN;
7. formuoti ir spausdinti AN procesinį dokumentą;
8. susieti/atlaisvinti mokėjimo duomenis su paskirta bauda;
9. anuliuoti atspausdintus dokumentus, turinčius žymą „pasirašytas“ ir (arba) „įteiktas“;
10. registruoti procesinį sprendimą nepradėti ar nutraukti AN teiseną;
11. pakeisti/priskirti atsakingą pareigūną (darbuotoją);
12. persiųsti bylos medžiagą į kitas įstaigas;
13. priimti/atmesti skundą, gautą per policijos elektroninių paslaugų sistemą;
14. formuoti ir spausdinti pranešimus pažeidėjams pagal Europos Parlamento ir Tarybos direktyvos 2011/82/ES II priede nurodytą pranešimo formą;
15. spausdinti ANR objekto išrašą PDF formatu.

**□ PAŽEIDIMŲ FIKSAVIMO SISTEMŲ (PFS) DUOMENŲ TVARKYMO TEISĖS:**

**GREIČIO MATUOKLIAI\*** –ANR naudotojui suteikiama teisė tvarkyti Greičio matuokliais (toliau – GM) ir Vidutinio greičio matavimo sistemomis (VGMS) užfiksuotus pažeidimus. Naudotojui suteikiama teisė formuoti Kelių eismo taisyklių pažeidimų duomenų protokolus. Naudotojas turės teisę:

1. atlikti visų GM (VGMS) užfiksuotų pažeidimų paiešką;
2. peržiūrėti GM (VGMS) užfiksuotų pažeidimų duomenis. Naudotojas gali peržiūrėti savo ir kitų įstaigų tiriamus GM (VGMS) užfiksuotus pažeidimus;
3. matyti meniu punktą „Užduotys“, užduočių lange ieškoti pagal atsakingą instituciją, pavaldžias įstaigas ir už automatinio proceso užduotis atsakingus pareigūnus ir apdoroti visas PFS įrašuose/AN ROIK užregistruotas automatinio proceso užduotis;
4. keisti GM (VGMS) užfiksuotų pažeidimų duomenis;
5. keisti transporto priemonės duomenis (tik GM (VGMS) pažeidimo kontekste);
6. koreguoti atmestus GM (VGMS) užfiksuotus pažeidimus;
7. perkelti GM (VGMS) užfiksuotus pažeidimus į ANR archyvą;
8. persiųsti GM (VGMS) užfiksuotų pažeidimų duomenis kitoms įstaigoms;
9. formuoti ir spausdinti AN procesinį dokumentą;
10. atlikti paiešką Lietuvos Respublikos kelių transporto priemonių registre ir EUCARIS sistemoje;
11. formuoti ir spausdinti pranešimus pažeidėjams pagal Europos Parlamento ir Tarybos direktyvos 2011/82/ES II priede nurodytą pranešimo formą;
12. generuoti GM (VGMS) užfiksuotų pažeidimų ataskaitas.

**DPKS PAŽEIDIMAI\*\*** –ANR naudotojui suteikiama teisė tvarkyti daugiafunkcinių pažeidimų kontrolės sistemos (toliau – DPKS) užfiksuotus pažeidimus. Naudotojui suteikiama teisė formuoti DPKS duomenų protokolus. Naudotojas turės teisę:

1. peržiūrėti administracinio teisės pažeidimo duomenis
2. atlikti visų DPKS užfiksuotų pažeidimų paiešką;
3. peržiūrėti DPKS užfiksuotų pažeidimų duomenis. Naudotojas gali peržiūrėti savo ir kitų įstaigų tiriamus DPKS užfiksuotus pažeidimus;
4. matyti meniu punktą "Užduotys", užduočių lange ieškoti pagal atsakingą instituciją, pavaldžias įstaigas ir už automatinio proceso užduotis atsakingus pareigūnus ir apdoroti visas PFS įrašuose/AN ROIK užregistruotas automatinio proceso užduotis;
5. keisti DPKS užfiksuotų pažeidimų duomenis;
6. perkelti gautus iš DPKS pažeidimų duomenis į registro archyvą priimant sprendimą ,,Atmesti“;
7. keisti (koreguoti) PFS užregistruotų pažeidimų, kurių būsena „Atmestas“ duomenis;
8. persiųsti DPKS užfiksuotų pažeidimų duomenis kitoms įstaigoms;
9. formuoti ir spausdinti AN procesinį dokumentą.

**□ ĮSTAIGOS ADMINISTRATORIUS\*\*\*** – ANR naudotojui suteikiama teisė administruoti savo įstaigos ANR veiklą. Naudotojas turės teisę:

1. perkelti į archyvą registro objektų duomenis, kuriems suėjo nustatytas senaties terminas;
2. atšaukti bylos atnaujinimo veiksmą;
3. gauti pranešimus apie nepavykusius automatinius procesus;
4. „atrakinti“ „užrakintus“ ANR objektus;
5. spausdinti ANR objekto išrašą MS Word ir PDF formatu;
6. tvarkyti iš LITEKO gautus dokumentus be ROIK;
7. prieiti prie išorinės ataskaitų generavimo sistemos *Oracle* *BI Publisher*.

Šiam naudotojui automatiškai yra suteikiamos PROTOKOLO SURAŠYMAS ir BYLOS NAGRINĖJIMAS teisės.

**□ ATASKAITOS** – ANR naudotojui suteikiama teisė generuoti ataskaitas. Naudotojas turės teisę:

1. prieiti prie išorinės ataskaitų generavimo sistemos *Oracle* *BI Publisher*.

\* - Teisė suteikiama tik policijos pareigūnams

\*\*- Teisė suteikiama Lietuvos transporto saugos administracijos (LTSA) ir policijos pareigūnams

\*\*\* - Rekomenduojama įstaigai paskirti mažiausiai vieną informacinių technologijų specialistą ir 1-2 veiklos specialistus